Lav et referat af nedenstående tekst:

Tekst:
Det vil være problematisk, hvis det ender med, at forsøget med, at man må køre 90 kilometer i timen mellem Sundby og Øster Jølby på Mors gøres permanent. Det mener Henrik Jensen, der sidder i kommunalbestyrelsen på Mors for Venstre. Han peger på en række forhold, der efter hans mening bør forbedres, før det vil være forsvarligt at sætte farten op permanent. - Jeg tror, at langt de fleste synes, at de 90 kilometer er en god idé. Men til og frakørsels-forholdene er ikke for gode, når man samtidig har en høj hastighed, siger Henrik Jensen. Han nævner blandt andet manglende højresvingsbaner og forkert placerede skilte som en del af problemet. Tirsdag havde han inviteret Venstres transportordfører Kristian Pihl Lorentzen til Mors for at vise ham problemstillingen. Og ordføreren lovede at gå videre med sagen. - Allerede efter påske sender jeg Henrik Jensens meget konkrete oplæg til ministeren, og så får vi et oplæg til, hvad man kan gøre, og hvad det koster. Og så må vi se, hvornår vi kan finde nogle penge til det, lød det fra Kristian Pihl Lorentzen. For Henrik Jensen er drømmescenariet en 2-1 vej hele vejen fra Herning over Mors til Hanstholm. - Men indtil da må vi have kigget på sikkerheden her og nu. Vi vil gerne sikre et godt flow på vejene over Mors, siger han.

Referat:
Venstre-politiker er bekymret over forsøg med 90 kilometer i timen står til at blive permanent.